רון ביטון

רון ביטון (נולד ב-4 באוגוסט 1990) הוא מוזיקאי, פזמונאי ומלחין ישראלי. בעבר פעל כראפר תחת שם הבמה רון בי.

 ביוגרפיה 
ביטון נולד ב-1990 בקריית טבעון. בסוף העשור הראשון של המאה ה-21, החל ביטון לפעול כראפר בהרכב "האידיוטים", לצד הראפרים רון נשר, איזי ועומרי סגל. ב-2011 הוציאו את אלבום המיקסטייפ הראשון והיחיד שלהם, "מי אידיוט?", המיקסטייפ כלל הופעות אורח של כלא שש והצל, בין היתר. באמצע העשור השני של המאה ה-21, החל ביטון לפעול כפזמונאי ומלחין. באותה התקופה הקים אולפן הקלטות יחד עם המפיק המוזיקלי מאור שטרית, בשם "אולפני B-Records".

ב-2017 השתתף בכתיבת שירם של האולטראס ושקד קוממי, "אל תכעס", שזכה למיליוני צפיות ביוטיוב. בהמשך השנה, כתב והלחין עבור איתי לוי את שיר הנושא מתוך אלבומו השלישי, "שורדים אהבה". ביוני השתתף בכתיבת השיר "הלו מאמי" של הראפר עומרי סגל יחד עם לוי. באוגוסט, כתב יחד עם דורון מדלי עבור שלומי שבת את השיר "שורפת רחבות". באוקטובר כתב והלחין את השיר "נשימה" מתוך אלבום הבכורה של אביאור מלסה.

במאי 2018 השתתף בכתיבה וההלחנה של שירה של השחקנית שירן סנדל, "בוא תישאר איתי פה".

ביוני 2019 כתב עבור איתי לוי את השיר "טכנו". ב-22 ביולי 2019 השתתף ביטון בכתיבת הלהיט של הזמרת נועה קירל, "פאוץ'". השיר זכה להצלחה רבה כאשר הגיע למקום הראשון במצעד הרשמי של גלגלצ, ולמקום הראשון במצעד השנתי של MTV ישראל. באותו החודש, כתב והלחין יחד עם ג'ורדי ואיתי שמעוני עבור כוכבת הרשת אלין כהן את השיר "Seven Sins". ב-15 בספטמבר 2019, השתתף בהפקת המיני-אלבום של הזמר יהונתן מרגי "מה יהיה", תוך שלקח חלק בכתיבת השירים "פלוס אחד" ו"זה הסוף שלנו". ב-3 בדצמבר השתתף גם בכתיבת שירם של יהונתן מרגי וסטפן לגר, "דיבור נגוע".

בפברואר 2020 כתב והלחין יחד עם ג'ורדי את השיר "בלוק" של אנה זק. באפריל כתב והלחין יחד עם ג'וני גולדשטיין את השיר "לא יוצא למסיבות" של יהונתן מרגי. ביוני כתב והלחין יחד עם גולדשטיין והמפיק הבריטי סקוט קין את השיר "זוט עני" בביצוע הזמרת אלה לי להב. באותו החודש כתב והלחין יחד עם ג'ורדי ואיתי שמעוני את השיר "מיליון דולר" של הזמרת נועה קירל באירוח הראפר שחר סאול. ב-24 ביוני יצא השיר "רק בנות" של איתי לוי וסטפן לגר שכתב והלחין יחד עם הצמד דולי ופן. באותה השנה, כארבעה שירים שכתב, "מיליון דולר", "זוט עני", "דיבור נגוע" ו"לא יוצא למסיבות" הגיעו למצעדי הפזמונים העבריים השנתיים של גלגלצ ו-ynet וכאן גימל בהתאמה. באותה השנה כתב יחד עם ג'ורדי את הלהיט של עדן בן זקן "אנא מג'נונה".

ב-2021 השתתף בכתיבת השירים "יהלומים – Bling Bling" של נועה קירל, "מועבט" של עדן בן זקן, "בית משוגעים" של רן דנקר שזכה גם כשיר השנה במצעד השנתי הישראלי השנתי של גלגלצ ואתר וואלה!, "טרילילי טרללה" של נועה קירל ואילן פלד, "וי כחול" של אייל גולן, "הטעות הכי יפה" של איתי לוי, "בוקר טוב עולם" של נסרין קדרי ואנה זק, "התקווה" של עומר אדם ונועה קירל, "אל תגלי" של אליעד נחום, "רובינזון קרוזו" של סטטיק ובן אל עם רן דנקר. כמו כן, כתב ביטון את שיר הנושא ושיר הפתיחה של פסטיגל 2021 יחד עם איתי שמעוני.

בשנת 2022 כתב את השירים "בשורות טובות" ו"יותר חזק מה" של הזמרת אגם בוחבוט.

ביוני 2023 יצא אלבומו השביעי של עומר אדם, סוף העולם, מתוכו כתב את השירים "טאפס וטריפונס", "נתפוצץ כמו ילדים" ו"מזליקו". באותו החודש, יצא השיר "לגעת בשמיים" של דודו אהרון, אשר נכתב במיוחד לרגל הצעת הנישואין וחתונתו של ביטון.

ב-12 בינואר 2025 התארח באלבום של רון נשר "אסיפת הורים" בשיר "זוז כמו אידיוט" לצד עומרי 69 סגל.

ביטון מתגורר בתל אביב.

 שירים בולטים 
+שנהאמןשירמיליםלחן2017האולטראס, שקד קוממיאל תכעסרון ביטון, אלי פרץ, דן ברטובמאור שטריתאיתי לוישורדים אהבהרון ביטון, מאור שטריתעומרי סגל, איתי לויהלו מאמירון ביטון, עומרי סגל, מאור שטריתשלומי שבתשורפת רחבותרון ביטון, דורון מדלימאור שטריתאביאור מלסהנשימהרון ביטון, מאור שטרית2018שירן סנדלבוא תישאר איתי פהרון ביטון, מאור שטרית2019איתי לויטכנורון ביטון, מאור שטריתנועה קירלפאוץ'רון ביטון, איתי שמעוני, ירדן (ג'ורדי) פלג, דורון מדלי, נועה קירלאלין כהןSeven Sinsרון ביטון, איתי שמעוני, ירדן (ג'ורדי) פלגמרגיפלוס אחדרון ביטון, ג'וני גולדשטיין, מרגיזה הסוף שלנומרגי, סטפן לגרדיבור נגוערון ביטון, ג'וני גולדשטיין, מרגי, סטפן לגר2020אנה זקבלוקרון ביטון, ירדן (ג'ורדי) פלגמרגילא יוצא למסיבותרון ביטון, ג'וני גולדשטיין, מרגיאלה לי להבזוט ענירון ביטון, ג'וני גולדשטיין, סקוט קיןנועה קירל, שחר סאולמיליון דולררון ביטון, ירדן (ג'ורדי) פלג, איתי שמעוני, נועה קירלאיתי לוי, סטפן לגררק בנותרון ביטון, דולב רם, פן חזות, סטפן לגרעדן בן זקןאנא מג'נונהרון ביטון, ירדן (ג'ורדי) פלג, עדן בן זקן2021נועה קירליהלומים - Bling Blingרון ביטון, ניצן קייקוב, נועה קירלעדן בן זקןמועבטרון ביטון, עדן בן זקןרן דנקרבית משוגעיםרון ביטון, ירדן (ג'ורדי) פלג, רן דנקרנועה קירל, אילן פלדטרילילי טרללהרון ביטון, ניצן קייקוב, אילן פלד, נועה קירלאייל גולןוי כחולרון ביטון, אבי אוחיון, אייל גולןאיתי לויהטעות הכי יפהרון ביטון, דולב רם, פן חזותדולי ופן, אנה זק, נסרין קדריבוקר טוב עולםרון ביטון, דולב רם, פן חזותעומר אדם, נועה קירלהתקווהרון ביטון, נפתלי הרץ אימבר, עומר אדם, נועה קירל, Lunch Money Lewis, הדר אדורה, נתי אבידןאליעד נחום, Metro the Savageאל תגלירון ביטון, ירדן (ג'ורדי) פלג, אליעד נחום, Metro the Savageסטטיק ובן-אל תבורי, רן דנקררובינזון קרוזורון ביטון, ירדן (ג'ורדי) פלג, לירז (סטטיק) רוסו, רן דנקר2022אגם בוחבוטבשורות טובותרון ביטון, בר (הפשוטע) אלמליח, שיר הדס מאיר, סתיו בגריותר חזק מה?רון ביטוןרון ביטון, ינון יהל2023עומר אדםטאפס וטריפונסרון ביטון, אורן (דגו) עמנואל, שי פינטו, גל ג'ו כהןנתפוצץ כמו ילדיםרון ביטון, ינון יהל, עומר אדםמזליקודודו אהרוןלגעת בשמייםרון ביטון, דולב רם, פן חזות, תמיר צור, דודו אהרון

 הישגים ופרסים 
בשנת 2020, זכה ביטון בתואר "כותב השנה" במצעד השנתי של נוי אלוש כתב וקריין גלגלצ לשעבר.

ביטון זכה בפרס "כותב השנה" במצעד השנתי של גלגלצ ואתר וואלה! לשנת 2021 פרס זה הוענק לראשונה בשנת 2021 וביטון הוא הראשון לקבלו, בנוסף ביטון זכה בפרס האקדמיה לקולנוע וטלוויזיה על השתתפותו בכתיבת שיר הנושא לסדרה "PPS" בכיכובו של יהונתן מרגי.

 קישורים חיצוניים 





 הערות שוליים 

קטגוריה:מלחינים ישראלים
קטגוריה:פזמונאים ישראלים
קטגוריה:ראפרים ישראלים
קטגוריה:זוכי פרס אקו"ם
קטגוריה:משתתפי גולסטאר
קטגוריה:ישראלים שנולדו ב-1990